
REPUBLIKA HRVATSKA
BJELOVARSKO-BILOGORSKA ŽUPANIJA
DJEČJI VRTIĆ “RAČIĆI” NOVA RAČA

KLASA: 112-02/26-02/01
URBROJ: 2103-13-2-02-26-1
Nova Rača, 20.07.2026.


Na  temelju  članka  26. Zakona o predškolskom odgoju i obrazovanju (NN 10/97, 107/07, 94/13, 98/19, 57/22,101/23, 145/23, 145/24, 146/25 i 22/26) i Odluke o objavi natječaja Upravnog vijeća Dječjeg vrtića  „Račići“, Nova Rača, KLASA:601-05/26-02/7, URBROJ:2103-13-2-02-26-4  te članka 50. Statuta Dječjeg vrtića „Račići“  Upravno vijeće  Dječjeg vrtića „Račići“ Nova Rača raspisuje natječaj za obavljanje poslova radnog  mjesta  ODGOJITELJ/ICA PREDŠKOLSKE - jedan (1) izvršitelja/ica,  na neodređeno, puno radno vrijeme.

N A T J E Č A  J
za prijem radnika na radno mjesto

ODGOJITELJ/ICA  PREDŠKOLSKE DJECE  - 1  izvršitelj (m/ž)
na neodređeno puno radno vrijeme


Natjecati se mogu kandidati oba spola, sukladno članku 13. Zakona o ravnopravnosti spolova (NN 82/08, 69/17). Izrazi koji se koriste u ovom natječaju, a imaju rodno značenje, koriste se neutralno i odnose se jednako na muški i ženski spol.
Za prijam u radni odnos odgojitelja/ice predškolske djece kandidati moraju ispunjavati  uvjete propisane Zakonom o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26) te Pravilnikom o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja (NN 145/24).

Poslove odgojitelja predškolske djece može obavljati osoba koja ima:
• Završen sveučilišni diplomski studij, sveučilišni prijediplomski studij ili stručni prijediplomski studij, odnosno studij odgovarajuće vrste kojim je stečena viša stručna sprema u skladu s ranijim propisima

Pored navedenog uvjeta, kandidati moraju ispunjavati i opće uvjete za prijemu radni odnos:
 • punoljetnost
 • hrvatsko državljanstvo
 • zdravstvenu sposobnost za obavljanje poslova radnog mjesta (dokaz o zdravstvenoj sposobnosti za obavljanje poslova radnog mjesta dostavit će izabrani kandidat po prethodno dostavljenoj obavijesti o izboru)
• radni odnos u Dječjem vrtiću ne može zasnovati osoba za koju postoje zapreke utvrđene člankom 25. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23,145/23, 145/24, 146/25 i 22/26).

Pristupnici uz vlastoručno potpisanu prijavu na natječaj koja mora sadržavati naznaku radnog mjesta, kontakt podatke (kontakt broj, adresa elektroničke pošte) prilažu i sljedeće priloge:

1. životopis, 
2. rodni list ili izvod iz matice rođenih, 
3. presliku dokaza o stečenoj stručnoj spremi, 
4. dokaz o državljanstvu (domovnica ili osobna iskaznica), 
5. preslika osobne iskaznice, 
6. potvrdu Hrvatskog zavoda za socijalni rad (prema mjestu stanovanja/prebivališta) da kandidatu nisu izrečene zaštitne mjere prema članku 25. st.10. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26 ), ne starija od dana objave natječaja
 7. uvjerenje nadležnog suda da se protiv osobe ne vodi kazneni postupak sukladno čl. 25. Zakona o predškolskom odgoju i obrazovanju (NN 10/97, 107/07, 94/13, 98/19, 57/22,101/23, 145/23, 145/24, 146/25 i 22/26), ne starije od dana objave natječaja,
 8. uvjerenje nadležnog suda da se protiv osobe ne vodi prekršajni postupak sukladno čl. 25. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), ne starije od dana objave natječaja, 
9. izjava kandidata o nepostojanju zapreka iz čl. 25. Zakona o predškolskom odgoju i obrazovanju za prijem u radni odnos, 
10. dokaz o radno-pravnom statusu (elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje), ne stariji od dana objave natječaja, 
11. uvjerenje o zdravstvenoj sposobnosti - kandidati nisu dužni priložiti uz prijavu na natječaj već će se ona ishoditi prije donošenja konačne odluke o sklapanju ugovora o radu. 

Kandidati koji prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.
Pravo prednosti u zapošljavanju ostvaruje se samo pod jednakim uvjetima.
Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17), uz prijavu na natječaj dužan je priložiti, osim dokaza o ispunjavanju traženih uvjeta iz ovog natječaja i sve potrebne dokaze dostupne na poveznici Ministarstva hrvatskih branitelja: 
popis dokaza za ostvarivanje prava prednosti pri zapošljavanju - ZOHBDR 2021.pdf 
Kandidat koji se poziva na pravo prednosti pri zapošljavanju u skladu s člankom 48. st. 1.-2. Zakona o civilnim stradalnicima iz Domovinskog rata (NN 84/21) uz prijavu na natječaj dužan je priložiti, osim dokaza o ispunjavanju traženih uvjeta iz ovog natječaja i sve potrebne dokaze dostupne na poveznici Ministarstva hrvatskih branitelja: 
popis dokaza za ostvarivanje prava prednosti pri zapošljavanju - Zakon o civilnim stradalnicima iz DR.pdf 
Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20), uz prijavu na natječaj dužan je priložiti, osim dokaza o ispunjavanju traženih uvjeta iz ovog natječaja i sve potrebne dokaze o utvrđenom statusu osobe s invaliditetom. Dokazom o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona 
Zakon o profesionalnoj rehabilitaciji i zapošljavanju osoba s invaliditetom (NN157/13, 152/14, 39/18 i 32/20). 
Kandidat koji se poziva na pravo prednosti pri zapošljavanju u skladu s člankom 48. stavka f Zakona o zaštiti vojnih i civilnih invalida rata („NN“ br. 33/92, 57/92, 77/92, 27/93, 58/93, 2/94, 46/94, 108/95, 108/96, 82/01, 103/03, 148/13, 98/19) uz prijavu na natječaj dužan je, pored dokaza o ispunjavanju traženih uvjeta iz ovog natječaja, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos. 
https://www.zakon.hr/z/864/Zakon-o-za%C5%A1titi-vojnih-i-civilnih-invalida-rata 
Isprave se dostavljaju u neovjerenim preslikama, a prije sklapanja ugovora o radu izabrani pristupnici dužni su predočiti originale traženih dokumenata. 
Kandidatom, prijavljenim na natječaj, smatra se samo osoba koja podnese pravodobnu i potpunu prijavu te ispunjava formalne uvjete iz natječaja.
Kandidati s dužni priložiti dokaz o promjenama prezimena/imena ukoliko je došlo do promjene u odnosu na priloženu dokumentaciju.
Natječaj traje 8 dana od dana objave na Hrvatskom zavodu za zapošljavanje, te mrežnim stranicama vrtića. 
Urednom prijavom smatra se prijava koja sadrži sve podatke i priloge navedene u natječaju. 
Prijave koje nisu u skladu s ovim natječajem odnosno nepravodobne i nepotpune, kao i prijave primljene elektronskim putem, neće biti razmatrane.
 Prijave na natječaj s obveznom dokumentacijom dostaviti preporučenom poštom u roku od 8 dana od dana objave natječaja ili osobno na adresu: Dječji vrtić „Račići“ Nova Rača , Ljeskova 4A, 43 272 Nova Rača, s naznakom "Prijava na natječaj ODGOJITELJ/ICA PREDŠKOLSKE djece- 1 izvršitelj (m/ž) na određeno puno radno vrijeme". 
Svi kandidati koji ispunjavaju formalne uvjete natječaja mogu biti pozvani na razgovor, odnosno intervju.
 Rok u kome će kandidati biti obaviješteni o rezultatima natječaja:
 O rezultatima provedenog natječaja kandidati će biti obaviješteni u zakonskom roku, putem mrežne stranice i elektroničkom poštom. 
Zadržava se pravo poništiti natječaj bez dodatnog obrazloženja, odnosno po provedbenom natječaju ne izvršiti izbor kandidata. 
Predajom natječajne dokumentacije smatra se da kandidat koji će biti izabran na natječaju daje svoju suglasnost da mu se objave osobni podaci (ime i prezime, mjesto prebivališta i stručna sprema). 
Prijavom na natječaj kandidati su suglasni da Dječji vrtić „Račići“ Nova Rača kao voditelj zbirke osobnih podataka može prikupljati, obrađivati i koristiti osobne podatke u svrhu provedbe postupka natječaja u skladu sa zakonskim propisima. 
Prijavom na natječaj kandidati su izričito suglasni da Dječji vrtić „Račići“ Nova Rača može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka (NN 42/18). 

Datum objave natječaja je 20. srpnja 2026. godine, a krajnji rok zaprimanja natječajne dokumentacije je 28. srpnja 2026. godine.

